Foto: FaH/Facebook



SIN Ivice Račana i član SDP-a, Ivan Račan, iznio je svoje viđenje situacije u (još uvijek) najjačoj oporbenoj stranci.



Podsjetimo, u SDP-u se nazire ozbiljan raskol nakon što je dio visokopozicioniranih članova javno zaratio s predsjednikom stranke Davorom Bernardićem.



Raskol u SDP-u bio je i tema jučerašnje emisije "Otvoreno", u kojoj se raspravljalo o sudbini i budućnosti te stranke.



"SDP previše sliči na stranku prožetu borcima za privilegije i novac poreznih obveznika"



Emisiju je na svom Facebook profilu komentirao Ivan Račan, sin bivšeg predsjednika SDP-a i hrvatskog premijera Ivice Račana.



Račan je tako napisao: "Gledao Otvoreno... Umjesto rasprave o inicijativama SDPa, tema su bili SDP i predsjednik stranke. Kad bi problem bio samo predsjednik SDP-a, tad bi se relativno lako i brzo krenulo u rješavanje problema."



"Problem je nažalost gotovo sve. Identitet, vizija, dnevni sadržaj, organizacijsko ustrojstvo... SDP previše sliči na stranku javnog sektora; stranku prožetu borcima za privilegije, novac poreznih obveznika ili vlastite karijere. Takav SDP previše sliči na HDZ, a jedan HDZ je za Hrvatsku dovoljan, ako ne i previše", zaključio je Ivan Račan.





Tekst se nastavlja ispod oglasa